بیر آنلاملی و عیبرتلی خاطیره :
قدیملر بیزیم کندلرده آنالاریمیز چوره ک یاپاندا گاهدان بیر کونده (خمیر توپو) تندیره یاپیشمازدی و دوشردی تندیرین دیبینه . یاری یانمیش یاری پیشمیش حالدا تندیردن چیخاردیب(کوت دییه ردیلر تندیره دوشموش خمیر توپونا) و وئرردیلر اوشاقلارین الینه .هم اوشاغین قارنی آج قالماسین .هم باشی مشغول اولسون و هم آللاهین نعمتی زایا گئتمه سین . بیر گون الیمده بیر یاری یانیق چوره ک یییردیم کی قونشونون اوغلو الیمدن قاپیب قاچدی ....و من اوتوروب آغلادیم .آنام منی چاغیریب تندیر باشینا و نئچه جوره تازا چوره ک گوستردی و دئدی کی هانسیندان خوشون گلیر اونو آل و آغلاما .آما منیم عاغلیم قالمیشدی او یانیق چوره کده کی الیمدن آلدیلار ...آخشاما قدر آغلادیم و آج قالدیم آخشام آتام ( بویوک عالیم و عارف رحمتلی دده کاتیب ) ائوه گلنده منیم حالیمی گوروب و دئدی : اوغول سن بوتون گونو بیر یانیق چوره یه آغلاماقلا زایا وئردین آج قالدین و تندیرده یاپیلان گوزل گوزل چوره ک لردن غافیل قالدین حال بو کی تازا و ایسسی چوره ک لردن لذت آپارا بیلردین
......
چوخلاریمیزین حیات حیکایه سی بو خاطیره یه بنزیر
(کاتب اوغلو)
نوع مطلب :
برچسب ها :
کاتب اوغلو،
لینک های مرتبط :
azb_Arab azb_Arab unk azb_Arab azb_Arab kas_Arab pes_Arab azb_Arab prs_Arab